Exo

2011: Pagkabuo

Noong Mayo 2011, sa isang Hallyu business seminar na ginanap sa Stanford University, nagbahagi si Lee Soo-Man ng S.M. Entertainment tungkol sa stratehiya ng pagdebut ng bagong boyband, kung saan nahahati ito sa dalawang mas maliit na grupo, at nagpopromote ng parehong musika nang sabay-sabay sa Timog Korea at Tsina sa pamamagitan ng pag-awit ng mga kanta sa wikang Koreano at Mandarin. Pagkatapos ng ilang pagbabago sa miyembro, napagdesisyunan na ang pangalan ng grupo ay EXO, na kinuha sa salitang ‘exoplanet’. Nahahati ang grupo sa dalawang mas maliit na grupo, ang Exo-K (‘K’ para sa Koreano) sa Timog Korea, at Exo-M (‘M’ para sa Mandarin) sa Tsina. Ang unang pagtatanghal nila sa telebisyon ay sa ‘SBS Gayo Daejun’ na ginaganap taon-taon noong Disyembre 29, 2011.

2012: Debut at Mama

Ang prologue single ng Exo-K at Exo-M na "What Is Love" ay inilabas noong Enero 30, 2012 sa Timog Korea at Tsina. Ang single ay nagpeak sa 88 ng Gaon Single Chart ng Timog Korea. Noong Marso 9, 2012, inilabas ng grupo ang kanilang ikalawang prologue single na "History" na isinulat at prinodyus nina Thomas Troelsen at Remee. Ang single ay nagpeak sa 68 ng Gaon Single Chart at nagpeak sa 6 ng China's Sina Music Chart. 
Isang concert para sa grupo ang idinaos sa Seoul's Olympic Stadium noong Marso 31. Higit-kumulang 3,000 na tagahanga mula sa 8,000 aplikante ang napili na dumalo. Ang ikalawang concert ay idinaos sa Great Hall ng Beijing University of International Business and Economics noong Abril 1.
Inilabas ng Exo-K at Exo-M ang kanilang debut single na "Mama" noong Abril 8 na sinundan ng EP na Mama noong Abril 9. Noong Abril 8, ang Exo-K ay nagtanghal sa isang music program ng Timog Korea na The Music Trend samantalang ang Exo-M ay nagdebut at nagtanghal sa Top Chinese Music Awards ng Tsina ng parehong araw. Ang "Mama" ay naging number one sa mga iba't ibang online retailers at music chart sa Tsina. Ang album ng Exo-M ay naging number two sa China's Sina Album Chart, number five sa South Korea's Gaon Album Chart, at number twelve sa Billboard World Albums Chart. Ang album naman ng Exo-K ay nagpeak sa number one ng Gaon Album Chart at number eight sa Billboard World Albums Chart. Ang music video ng Exo-M's "Mama" ay naging number one sa Chinese streaming websites samantalang ang bersiyon ng Exo-K ay umabot sa number seven ng YouTube's Global Chart. Sa huli ng Abril, ang Exo-M ay nagtanghal bilang guest act para sa Super Show 4 concert tour ng Super Junior sa Jakarta, Indonesia.
Sa Nobyembre, nanalo ang Exo ng ‘Best New Asian Artist Group’ sa 2012 Mnet Asian Music Awards.

2013: XOXO, komersyal na tagumpay, at Miracles in December

Ang album nilang XOXO ay inilabas noong Hunyo 2013 na may dalawang bersiyon, isa sa wikang Koreano na “Kiss” at isa sa wikang Mandarin na "Hug". Hindi katulad noong panahon ng Mama na magkahiwalay ang promosyon ng Exo-K at Exo-M, ang XOXO ay sabay na ipinromote ng grupo, pangunahin sa Timog Korea. Sama-samang nag-record ang grupo para sa lead single ng album na “Wolf”, pero ang ibang kanta sa album ay nirecord ng magkakahiwalay. Ang dalawang bersiyon ay nagpeak na number one sa  Billboard World Album Chart pagkatapos ng isang linggo. 
Ang repackage na bersyon ng XOXO, na may pamagat na “Growl” ay inilabas noong Agosto 5, 2013 na may karagdagang tatlong kanta. Ang lead single ng repackage, “Growl”, ay inilabas noong Agosto 1, 2013. Ang "Growl" ay nagpeak sa number three ng Korea Billboard's K-Pop Hot 100 at number two sa Gaon's Singles chart. Ayon sa Disyembre 2013, lahat ng bersyon ng XOXO pag pinagsama-sama ay nakabenta ng higit isang milyong mga kopya, na ginawang Exo ang unang Korean artist na nakabenta ng higit sa isang milyong kopya ng isang album sa labindalawang taon at sinira ang rekord para sa pagiging pinakamabilis na nakabenta na K-pop artist. Ang XOXO ay pinangalanang Album of the Year sa 2013 Mnet Asian Music Awards. Ang XOXO ay ang pinakamahusay na nabenta na album sa South Korea noong 2013, na nanalo ng ‘Disk Daesang Award’ sa iba't ibang mga seremonya ng award tulad ng Golden Disc Awards.
Ang ikalawang EP ng Exo, ang Miracles in December ay opisyal na inilabas noong Disyembre 9, 2013 bilang isang espesyal na winter album sa pamamagitan ng mga Timog Koreanong komersyal na outlet at mga online music store. Ang Exo ay nagsimulang magpromote sa pamamagitan ng reality Show ng grupo, ang Exo’s Showtime na nag-premier noong Nobyembre 28, 2013 sa cable channel na MBC Every 1.
Tinapos ng Exo ang 2013 ng may anim na album sa Gaon’s Yearly Top 10 Best-Selling Albums, kasama ang lahat ng inilabas nilang album na nasa wikang Koreano ang Mandarin sa 2013 pati na rin ang kanilang debut EP  na Mama.

Mga Iba pang Pakikipagsapalaran

Pag-endorso
Noong maagang Pebrero 2013, nagsimulang ipromote ng Exo ang isang Timog Koreanong tatak ng kasuotan na Kolon Sport.